Bahama Paradiisisaarel hakkab kell saama kuus hommikul ja on praeguse hooaja kohta viimaste aastakümnete üks jahedamaid öid - ca 15 kraadi. Sellest hoolimata on Eesti  pokkerisõprade pilgud just sinna, teisele poole suurt lompi asuva Nassau linna suunas pööratud. Nimelt on lõppenud esimesed võistluspäevad maailma ühel esinduslikumal pokkerifestivalil, Euroopa pokkeriturnee (PokerStars EPT) raames toimuval PokerStars Caribbean Adventure'il (PCA), mille 10 000 dollari ehk üle 100 000 krooni suuruse osalustasuga põhiturniiril alustas ka 4 eestlast.